Den Vest-Sjællandske Avis, 1822-02-23
Den nye Spanske Republik paa Øen Domingo, bestræber sig for at afslutte Alliance-Tractater med Negerrepubliken paa Øen og med Republiken Columbig og Præsidenten Caceres har i den Anledning afsendt Deputerede. – Negerslaverne i Brasilien have ansøgt de Portugisiske Cortes om, at alle Negerbørn, som ere blevne fødte siden den 20de Marts 1821 maa erklæres for frie. – Kronprinsen af Portugal forventes i Februar at komme tilbage fra Brasilien, naar ikke Uroelighederne der i Landet nøde ham til at blive der. Man troer i Liffabon, at Brasilien vil snart erklære sig for uafhængig 1500 Mand Portugisiske Tropper ere den 16de Januar afseilede derfra til Rio Janeiro. J hele Europa taler man med Forundring om den overordentlige milde Vinter, om hvilken man paastaaer, at den har aldrig havt sin Mage; og det som er det mærkeligste er, at Trækfuglene allerede begynde at ankomme, hvilket synes at forkynde, at vi heller ikke skulle faae nogen Vinter; saaledes fortælles der fra Berlin, at man faae den 7de Februar 32 Styrke at flyve over Staden, hvilke ellers pleie ikke at indfinde sig førend i April, paa andre Steder i Tydskland har man seet det samme Phoenomen. - Men har Vinteren været mild, saa har den været destomere stormende; det have især Assecuradeurerne i Londs Kaffehuus i London faaet at vide, som i den sidste Maaned have maattet betale over een Million Pd. Sterling for Søeskade. Den 2den Februar rasede atter en skrækkelig Storm i London, hvorved mange Skorstene styrtede ind og Tage blæste af. En ganske nye Ostindiefarer ved Navn The Thames strandede paa Kysterne med en kostbar Ladning, hvorved Assecuradeurerne igien tabte 1000,000 Pd. Sterl. – J det opfinderigske England blive bestandigen nye Midler udtænkte til at bringe Skibsvæsenet til en større Fuldkommenhed, saaledes har en duelig Mekanicus nyelig forfærdiget en Model til at bygge et Krigsskab paa 80 Kanoner, hvis Kiøl og nederste Planker ere af Kobber. Opfinderen erholder et Patent for denne nye og mærkværdige Maade at bygge Skibe paa Det var hans oprindelige Plan at giøre Kiølen af støbt Jern; men et Forsøg har overbeviist ham om at Kobber er bedre. Det er mærkværdig at see den Maade, hvorpaa Kobberplankerne ere føiede til hinanden. - J England bliver den vigtige Opfindelse af Dampbaadene stedse mere benyttet, og 12 Dampbaade skulle nu bestandig bruges til at seile imellem Dover og Calais. - Ogsaa i Sverrig beskiæftiger man sig med at bygge et stort og prægtigt Dampskib for at overbringe Passagerer fra Stokholm til Petersborg, Kiøbenhavn, Paris, London og flere Stæder. - Ogsaa vil man forsikkre i de Engelske Blade, at man snart vil giøre Forsøg med i det store at transportere Varer og Reisende til Lands ved Dampemaskiner. Jnventionen med Gaslys griber stedse mere om sig og det store Operahuus i Paris bliver nu ogsaa oplyst dermed. – J Rusland er en meget vigtig Foranstaltning i Værk, da Regieringen har erfaret, at den uindskrænkede Tilladelse til at indføre udenlandske Fabrikater har været til Skade, for Nationens Jndustrie og har ikke ophiulpet Handelen saameget man har troet. Det er derfore blevet befalet, at en nye Handelstaris skal udarbeides, hvorved der allene skal tages Hensyn paa den nationelle Velstand, denne Forordning vil blive til stor Skade for England og Frankerige, og overhovedet for alle Fabrikstater.